0365.xml
قومی کھلاڑی اس دفعہ عید پاکستان میں اپنے اہل خانہ کے ہمراہ منائیں گے
لاہور ۔28 جولائی(اے پی پی) قومی کرکٹ ٹیم ، ویمن کرکٹ ٹیم اور قومی ہاکی ٹیم کے کھلاڑی اس دفعہ عید پاکستان میں اپنے اہل خانہ کے ہمراہ منائیں گے۔ قومی کرکٹ ٹیم عید منانے کے بعد دو اگست کو سری لنکا جائے گی جبکہ ویمن کرکٹ ٹیم کی کھلاڑی بھی عید اپنے اہل خانہ کے ہمراہ منا کر 15 اگست کو آسٹریلیا جائیں گی۔ پاکستان کرکٹ ٹیم کے کپتان مصبا ح الحق ، عمر اکمل ، کامران اکمل ، عدنان اکمل ، اظہر علی ، احمد شہزاد، ڈائریکٹر میڈیا پی سی بی امجد بھٹی اور جی ایم میڈیا آغا اکبر لاہور میں اپنے اہل خانہ کے ہمراہ عید منائیں گے۔ شاہد آفریدی ، یونس خان ، اسد شفیق ، معین خان ، سرفراز احمد، انور علی اور فواد عالم عید کراچی میں اپنی فیملی کے ساتھ منائیں گے جبکہ سعید اجمل ، محمد طلحہ فیصل آباد میں جنید خان ایبٹ آباد میں ، شان مسعود اسلام آباد میں ، صہیب مقصود ملتان میں عید منائیں گے۔ ہاکی فیڈریشن کے صدر اختر رسول لاہور میں جبکہ سیکرٹری پی ایچ ایف رانا مجاہد عید فیصل آباد میں منائیں گے۔ ویمن کرکٹ ٹیم کی کپتان ثناء میر ، مینجر عائشہ اشعر سمیت دیگر کرکٹرز عید پاکستان میں اپنے اہل خانہ کے ہمراہ منائیں گی۔ پاکستان میں عید منانے والے کرکٹ اور ہاکی کے کھلاڑیوں کا کہنا تھا کہ ان کی عیدیں زیادہ تر بیرون ممالک گزرتی ہیں لیکن اس دفعہ بہت خوشی کی بات ہے کہ ہم عید اپنے وطن میں اہل خانہ کے ساتھ منارہے ہیں ۔
APP
28.10.14
0365p.xml
کھلاڑیوں کی اکژیت اہل خانہ کیساتھ عید منائے گی
لاہور (سپورٹس رپورٹر ) کرکٹ ،ہاکی اور فٹبال سمیت دیگر کھیلون سے وابستہ کھلاڑیوں کی اکژیت ایک طویل عرصے بعد اپنے ہم وطنوں اور اہل خانہ کے ہمراہ عید منائے گی ۔ بین الاقوامی سطح پر کوئی ایونٹ نہ ہونے کے باعث شاہد آفریدی ، عمر اکمل ،عمر گل،عامر اطلس،شکیل عباسی سمیت تمام سٹار کھلاڑی ملک میں موجود ہیں ۔ قومی کر کٹ ٹیم کے کھلاڑی دورہ سری لنکا قومی ہاکی اور فٹبال کے کھلاڑی ایشین گیمز کی تیاریوں کیلئے تربیتی کیمپوں کے اختتام پر اپنے گھروں میں پہنچ چکے ہیں ۔قومی کرکٹ ٹیم کے کپتان مصباح الحق سمیت قومی کرکٹ ٹیم کے کھلاڑیوں کی اکژیت جو اپنے آبائی علاقوں کو چھوڑ کر لاہور کے پوش علاقوں میں گھر تعمیر کر کے رہائش پذیر ہو چکی ہے یہیں عید منائے گی تاہم ہاکی اورر فٹبال کے کھلاڑی اپنے اپنے آبائی علاقوں میں عید منائیں گے۔سہیل تنویر ،مں مد حفیظ اور شعیب ملکجو کریبین لیگ میں شرکت کی غرض سے ویسٹ انڈیز میں ہیں نے وہاں عید منائی ۔اظلاعات کے مطابق کامن ویلتھ گیمز میں شرکت کیلئے گلاسکو جانے والے کھلاڑیو ں نے گزشتہ روز عید منائی اور مرکزی جامع مسجد میں عید الفطر کی نماز ادا کی ۔
express
29.10.14